रेलमार्ग इंजीनियर
एक रेलमार्ग इंजीनियर, लोकोमोटिव इंजीनियर, ट्रेन ऑपरेटर, ट्रेन ड्राइवर या इंजन ड्राइवर वह व्यक्ति है जो रेलमार्ग पर एक ट्रेन को चलाता है। इंजीनियर लोकोमोटिव के साथ ट्रेन के यांत्रिक आपरेशन, ट्रेन की गति और सभी ट्रेनों के प्रबंधन और प्रभार के लिए जिम्मेदार होते हैं। कई अमेरिकी रेलमार्गों पर, कॅरिअर की प्रगति एक सहायक (ब्रेकमैन), कंडक्टर और अंत में इंजीनियर के रूप में शुरू होती है। संयुक्त राज्य अमेरिका में इंजीनिय को हर 2-3 साल पर प्रमाणित और पुनःप्रमाणित किया जाना आवश्यक है। भारत में, एक इंजन ड्राइवर को एक डीजल सहायक या विद्युत सहायक (विद्युत लोकोमोटिव के मामले में) के रूप में शुरूआत करनी पड़ती है। उसके बाद उनकी पदोन्नति : बी, ए और ए स्पेशल के स्तर पर होती है। 'ए स्पेशल' स्तर के ड्राइवर तेज और अधिक महत्वपूर्ण ट्रेन को चलाते हैं। संयुक्त राज्य अमेरिका, कनाडा, और न्यूजीलैंड में ट्रेन ड्राइवर "लोकोमोटिव इंजीनियर" के रूप में जाने जाते हैं। ब्रिटेन, दक्षिण अफ्रीका, और ऑस्ट्रेलिया में, वे " ट्रेन ड्राइवर", " इंजन ड्राइवर", " लोकोमोटिव ड्राइवर" या "लोकोमोटिव ऑपरेटर" के रूप में जाने जाते हैं।